
PRAVILNIK
O UNUTARNJEM USTROJSTVU, ORGANIZACIJI RADA ŠKOLE I 
SISTEMATIZACIJI RADNIH MJESTA














Skradin, 25. srpnja 2024. godine
Na temelju odredbi Zakona o odgoju i obrazovanju u osnovnoj i srednjoj školi („Narodne novine“ broj  87/98, 86/09, 92/10, 105/10, 90/11, 16/12, 94/13, 152/14, 07/17, 68/18, 98/18, 64/20, 151/22, 155/23, 156/23), članka 37. Zakona o plaćama u državnoj službi i javnim službama („Narodne novine“, broj 155/23), Uredbe o nazivima radnih mjesta, uvjetima za raspored i koeficijentima za obračun plaće  u javnim službama („Narodne novine“, broj 22/24),  Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/19, 75/20), Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi („Narodne novine“ broj 40 /14), te čl. 152. Statuta Osnovne škole Skradin Školski odbor na 27. (elektronskoj) sjednici od dana 25. srpnja 2024. godine donosi
P R A V I L N I K
O UNUTARNJEM USTROJSTVU, ORGANIZACIJI RADA ŠKOLE I 
SISTEMATIZACIJI RADNIH MJESTA

I. OPĆE ODREDBE
Članak 1.
Ovim Pravilnikom o unutarnjem ustrojstvu, organizaciji rada škole i sistematizaciji radnih mjesta (u daljem tekstu: Pravilnik) pobliže se uređuju: unutarnje ustrojstvo škole, organizacija rada, nazivi radnih mjesta, vrste radnih mjesta, kratak opis poslova svakog radnog mjesta, broj izvršitelja, te druga pitanja značajna za ustrojstvo, djelokrug i način rada Škole.
Članak 2.
Izrazi u ovom Pravilniku  navedeni u muškom rodu neutralni su glede rodne pripadnosti i odnose se na osobe oba spola.

II. UNUTARNJE USTROJSTVO I ORGANIZACIJA RADA ŠKOLE
Članak 3.
Škola je javna ustanova u kojoj se ostvaruje osnovnoškolsko obrazovanje, stručno pedagoški i administrativno tehnički poslovi. Organizacija Škole temelji se na stručnom, odgovornom, efikasnom, djelotvornom i pravovremenom ostvarivanju plana i programa Škole.
Članak 4.
U sjedištu Škole izvodi se nastava i drugi oblici odgojno-obrazovnog rada za učenike od prvog do osmog razreda, a u područnim odjelima Dubravice i Rupe za učenike od prvog do četvrtog razreda.
Članak 5.
Školom upravlja Školski odbor, a ravnatelj je poslovodni i stručni voditelj Škole.
Ravnatelj škole i Školski odbor odgovorni su za planiranje i ostvarivanje usvojenih planova i programa rada, te ostvarenje ukupne zadaće škole, a posebno su odgovorni za uspostavljanje racionalnog i djelotvornog ustrojstva. 
Članak 6.
Radi ostvarivanja plana i programa rada Škole te ukupnosti poslova odgojno obrazovnog rada i ostalih poslova  u školi ustrojene su dvije službe:
1. stručno-pedagoška,
2. administrativno-tehnička. 
Članak 7.
U stručno-pedagoškoj službi obavljaju se odgojno obrazovni  poslovi u svezi s izvođenjem nastavnog plana i programa, neposrednog odgojno obrazovnog rada s učenicima, poslovi vođenja i čuvanja pedagoške dokumentacije, aktivnosti  u skladu s potrebama i interesima učenika te promicanje stručno-pedagoškog rada škole i ostali stručno pedagoški poslovi u skladu sa zakonom, provedbenim propisima, godišnjim planom i programom rada Škole i školskim kurikulumom.
Članak 8.
U administrativno-tehničkoj službi obavljaju se opći, pravni i kadrovski poslovi, računovodstveni i knjigovodstveni poslovi, razne evidencije, ostvarivanje prava učenika, roditelja i radnika, poslovi tehničkog održavanja i rukovanja opremom i uređajima, poslovi održavanja čistoće objekata i okoliša te drugi pomoćni poslovi u skladu sa zakonskim propisima, podzakonskim i provedbenim propisima te  godišnjim planom i programom rada Škole.

III. SISTEMATIZACIJA RADNIH MJESTA 

Članak 9.
Radna mjesta u Osnovnoj školi Skradin organizirana su na sljedeći način:

· POSLOVI RUKOVOĐENJA ŠKOLOM      
PROPISANI NAZIV 
RADNOG MJESTA                        KOEFICIJENT    PLATNI RAZRED
	1. Ravnatelj 3
	         2,60            
	        10.



UVJETI: prema Zakonu o odgoju i obrazovanju u osnovnoj i srednjoj školi / Zakonu o ustanovama
VRSTA RADNOG MJESTA:  radno mjesto I. vrste  
OPIS POSLOVA: predstavlja i zastupa školu, obavlja poslove poslovodnog i stručnog voditelja škole, organizira i vodi rad škole, predlaže školskom odboru statut i druge opće akte te financijski plan i polugodišnji i godišnji obračun, odlučuje o zasnivanju i prestanku radnog odnosa zaposlenika škole sukladno odredbama Zakona o odgoju i obrazovanju u osnovnoj i srednjoj školi te drugim propisima, planira rad, saziva i vodi sjednice učiteljskog vijeća, odgovara za sigurnost učenika, učitelja i ostalih radnika, surađuje s učenicima, roditeljima, osnivačem i drugim nadležnim službama te obavlja ostale poslove prema zakonskim i podzakonskim propisima i statutu škole.
BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru zaposlenih i centraliziranom obračunu plaća u državnoj službi i javnim službama (dalje u tekstu: Registar) 

· ODGOJNO - OBRAZOVNI RAD
[bookmark: _Hlk172571294]PROPISANI NAZIV            POSLOVI KOJE        		KOEFICIJENT       PLATNI 
RADNOG MJESTA                OBAVLJA                                           	       RAZRED                        
	1. Učitelj - mentor
	Učitelja razredne nastave
	         2,17                 
	 8.             

	[bookmark: _Hlk172192981]2. Učitelj  
	Učitelja razredne nastave
	         2,01            
	 8.             

	3. Učitelj  
	Učitelja engleskog jezika
	         2,01            
	 8.             

	4. Učitelj  
	Učitelja informatike, matematike i tehničke kulture
	         2,01            
	 8.             

	5. Učitelj  
	Učitelja talijanskog jezika
	         2,01            
	 8.             

	6. Učitelj  
	Učitelja RMK vjeronauka
	         2,01            
	 8.             

	7. Učitelj  
	Učitelja hrvatskog jezika
	         2,01            
	 8.             

	8. Učitelj  
	Učitelja matematike 
	         2,01            
	 8.             

	9. Učitelj  
	Učitelja glazbene kulture
	         2,01            
	 8.             

	10. Učitelj  
	Učitelja informatike
	         2,01            
	 8.             

	11. Učitelj  
	Učitelja prirode, biologije i kemije
	         2,01            
	 8.             

	12. Učitelj  
	Učitelja fizike
	         2,01            
	 8.             

	13. Učitelj  
	Učitelja povijesti
	         2,01            
	 8.             

	14. Učitelj  
	Učitelja tjelesne i zdravstvene kulture
	         2,01            
	 8.             

	15. Učitelj  
	Učitelja engleskog jezika i geografije
	         2,01            
	 8.             

	16. Učitelj  
	Učitelja likovne kulture
	         2,01            
	 8.             

	17. Učitelj  - bez odgovarajuće vrste obrazovanja
	Učitelja pravoslavnog vjeronauka
	         1,77            
	 5.             



UVJETI: prema Zakonu o odgoju i obrazovanju u osnovnoj i srednjoj školi / Pravilniku o odgovarajućoj vrsti obrazovanja učitelja i stručnih suradnika u osnovnoj školi
VRSTA RADNOG MJESTA:  radna mjesta I. i II. vrste  
OPIS POSLOVA: izvođenje nastave i drugih oblika neposrednoga odgojno obrazovnog rada, razrednički poslovi te ostali poslovi koji proizlaze iz naravi i količine odgojno obrazovnog rada s učenicima, obavljanje aktivnosti i poslova iz nastavnog plana i programa, godišnjeg plana i programa, školskog kurikuluma te  mogućnost obavljanja posebnih poslova koji proizlaze iz ustroja rada škole.
BROJ IZVRŠITELJA:  evidentiran u Godišnjem planu i programu rada škole za tekuću školsku godinu i Registru
Napomena: broj izvršitelja ovisi o broju upisane djece u prve razrede kao i razrednih odjeljenja viših razreda, te Odluci o broju razrednih odjela i  Pravilniku o tjednim radnim obvezama učitelja i stručnih suradnika u osnovnoj školi za pojedinu tekuću školsku godinu.
[bookmark: _Hlk172193050]
[bookmark: _Hlk172571567]PROPISANI NAZIV            POSLOVI KOJE        		KOEFICIJENT       PLATNI 
RADNOG MJESTA                OBAVLJA                                           	       RAZRED                        
	1. Stručni suradnik
	Poslovi stručnog suradnika pedagoga
	         2,01                 
	 8.             




UVJETI: prema Zakonu o odgoju i obrazovanju u osnovnoj i srednjoj školi / Pravilniku o odgovarajućoj vrsti obrazovanja učitelja i stručnih suradnika u osnovnoj školi
VRSTA RADNOG MJESTA:  radna mjesta I. vrste 
OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u  skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada ili drugih propisa, planira i programira rad, priprema se i obavlja poslove u pedagoškom radu, analizira i vrednuje djelotvornost odgojno-obrazovnog rada škole i sudjeluje u analizi rezultata odgojno-obrazovnog procesa, sudjeluje u izradi godišnjeg plana i programa rada škole i školskog kurikuluma, savjetuje i pomaže u radu učiteljima, drugim stručnim suradnicima i roditeljima, sudjeluje u izricanju pedagoških mjera, predlaže mjere za poboljšanje, sudjeluje u radu povjerenstva za upis djece u osnovnu školu i prvostupanjskog povjerenstva za utvrđivanje psihofizičkog stanja djeteta, identificira i prati učenike s posebnim odgojno-obrazovnim potrebama, izrađuje i provodi preventivne programe, vodi odgovarajuću pedagošku dokumentaciju, surađuje s ustanovama, stručno se usavršava te obavlja druge poslove na unapređivanju i razvoju odgojno-obrazovne djelatnosti škole.
BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru  

[bookmark: _Hlk172571798]PROPISANI NAZIV            POSLOVI KOJE        		KOEFICIJENT       PLATNI 
RADNOG MJESTA                OBAVLJA                                           	       RAZRED                        
	1. Stručni suradnik
	Poslovi stručnog suradnika knjižničara
	         2,01                 
	 8.             




UVJETI: prema Zakonu o odgoju i obrazovanju u osnovnoj i srednjoj školi / Pravilniku o uvjetima i načinu stjecanja stručnih zvanja u knjižničarskoj struci
VRSTA RADNOG MJESTA:  radna mjesta I. vrste 
OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u  skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada ili drugih propisa, planira i programira rad, priprema se i obavlja poslove u odgojno-obrazovnom radu, potiče razvoj čitalačke kulture i osposobljava korisnike za intelektualnu proradu izvora, sudjeluje u formiranju multimedijskoga središta škole kroz opremanje stručnom literaturom, drugim izvorima znanja i odgovarajućom odgojno-obrazovnom tehnikom, prati znanstveno-stručnu literaturu, izrađuje anotacije i tematske bibliografije te potiče učenike, učitelje i stručne suradnike na korištenje znanstvene i stručne literature, obavlja stručno-knjižnične poslove te poslove vezane uz kulturnu i javnu djelatnost škole, surađuje s matičnim službama, knjižnicama, knjižarima i nakladnicima, stručno se usavršava te obavlja druge poslove vezane uz rad školske knjižnice.
BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru  

· ADMINISTRATIVNO TEHNIČKI I POMOĆNI POSLOVI
PROPISANI NAZIV                   	KOEFICIJENT          PLATNI 
RADNOG MJESTA                                                            RAZRED                        
	1. Tajnik školske ustanove 1
	2,01
	8.



UVJETI: prema Zakonu o odgoju i obrazovanju u osnovnoj i srednjoj školi / Pravilniku o radu
VRSTA RADNOG MJESTA:  radno mjesto I. ili II. vrste  
OPIS POSLOVA: normativno pravni poslovi, kadrovski poslovi, opći i administrativno– analitički poslovi, sudjelovanje u pripremi sjednica i vođenje dokumentacije školskog odbora, administrativni poslovi koji proizlaze iz godišnjeg plana i programa rada škole te ostali poslovi propisani Pravilnikom o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi.
BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru  

PROPISANI NAZIV                   	    KOEFICIJENT          PLATNI 
RADNOG MJESTA                                                                RAZRED                        
	1. Voditelj računovodstva u školi 1
	2,01
	8.


 
UVJETI: prema Pravilniku o radu
VRSTA RADNOG MJESTA:  radno mjesto I. ili II. vrste 
OPIS POSLOVA: organiziranje i vođenje računovodstvenih i knjigovodstvenih poslova, vođenje poslovnih knjiga prema važećim propisima, kontrola obračuna i isplate putnih naloga, sastavljanje godišnjih i periodičnih financijskih te statističkih izvještaja, izrada prijedloga financijskog plana prema programima i izvorima financiranja u suradnji s ravnateljem i praćenje njihovog izvršavanja, priprema godišnjeg popisa imovine, i ostalih poslova vezanih uz taj popis te obavljanje ostalih poslova prema Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi te internim aktima škole.
BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru  

[bookmark: _Hlk172572899]PROPISANI NAZIV            POSLOVI KOJE        		KOEFICIJENT       PLATNI 
RADNOG MJESTA                OBAVLJA                                           	       RAZRED                        
	1. Stručni radnik na tehničkom održavanju
	Poslovi domara, ložača centralnog grijanja i školskog majstora
	  1,39                  
	3.



UVJETI: prema Pravilniku o radu
VRSTA RADNOG MJESTA:  radno mjesto III.  vrste   
OPIS POSLOVA: rukovođenje i briga o radu kotlovnice, toplinskih stanica i drugih uređaja grijanja, obavljanje popravaka u školi, kopiranje,  održavanje prilaza i ulaza u školu, održavanje objekta škole i okoliša, poslovi dežurstva te drugi poslovi iz godišnjeg plana i programa rada škole i drugi poslovi u skladu s Pravilnikom o djelokrugu rada tajnika te administrativno –tehničkim i pomoćnim poslovima koji se obavljaju u osnovnoj školi.
[bookmark: _Hlk172573109]BROJ IZVRŠITELJA: 1 (jedan), evidentiran u Godišnjem planu i programu rada škole za tekuću školsku godinu i Registru

PROPISANI NAZIV            POSLOVI KOJE        		KOEFICIJENT       PLATNI 
RADNOG MJESTA                OBAVLJA                                           	       RAZRED                        
	1. Spremač - čistač
	Poslovi spremača odnosno čistača
	                 1,06         
	1.



UVJETI:  prema Pravilniku o radu
VRSTA RADNOG MJESTA:  radno mjesto IV. Vrste   
OPIS POSLOVA: poslovi održavanja i čišćenja školskog prostora i opreme, čišćenje i održavanje prilaza i ulaza u školu, školskih učionica, kabineta, radionica, sanitarnih čvorova, hodnika, stubišta, svlačionica, blagovaonice i drugih prostora škole i vanjskog okoliša te namještaja i opreme škole  te prema potrebi poslova dežurstva i dostavljačkih poslova te drugih poslova koji proizlaze iz godišnjeg plana i programa rada škole kao i drugi poslovi prema Pravilniku o djelokrugu rada tajnika te administrativno – tehničkim i pomoćnim poslovima koji se obavljaju u osnovnoj školi.
BROJ IZVRŠITELJA: 4 (četiri), evidentirani u Godišnjem planu i programu rada škole za tekuću školsku godinu i Registru

IV. PRIJELAZNE I ZAVRŠNE ODREDBE 
Članak 10.
Pripravnici zaposleni na radnom mjestu učitelja i stručnih suradnika imaju pravo na koeficijent za obračun plaće u visini od 90 % vrijednosti koeficijenta za obračun plaće radnog mjesta na koje je raspoređen. 

Članak 11.
U slučaju promjene propisa kojima su propisani koeficijenti za obračun plaće radnog mjesta za koje zaposlenik ima sklopljen ugovor o radu, a koji su navedeni u ovome Pravilniku, odredbe novih odnosno izmijenjenih propisa neposredno se primjenjuju. 

Članak 12.
Vrsta sklopljenog ugovora o radu za pojedino radno mjesto: ugovor o radu na neodređeno ili određeno vrijeme kao i ugovoreno tjedno radno vrijeme; puno radno vrijeme od 40 sati tjedno ili nepuno tjedno radno vrijeme evidentirani su u Registru. 
Promjene podataka navedenih u stavku 1. ovoga članka redovito se ažuriraju i evidentiraju u Registru. 

Članak 13.
Plaće i druga materijalna prava zaposlenika navedenih u članku 9. ovoga Pravilnika osiguravaju u državnom proračunu, te se na njih primjenjuju članci 10. - 12. ovoga Pravilnika.

Članak 14.
Ovaj Pravilnik stupa na snagu dan nakon dana objave na oglasnoj ploči Škole.

KLASA:       011-03/24-02/2                                                                                                                                             
URBROJ:     2182-37-05-24-1            
U Skradinu,   25. srpnja 2024.                                  
                                                                                                     [image: ]
Predsjednica školskog odbora:
Kristina Vlaić Bubalo, v.r.                                                           
Pravilnik je objavljen na oglasnoj ploči Osnovne škole Skradin dana 29. srpnja 2024. godine, te je 30. srpnja 2024. godine stupio na snagu. 

Ravnateljica:
Diana Gaši, prof., v.r.

